Na osnovu Poglavlja IV. Odjeljak A, člana 23. stav b) Ustava Bosansko- podrinjskog kantona Goražde (“Službene novine Bosansko-podrinjskog kantona Goražde” br. 8/98,10/00 i 5/03) i člana 106. Poslovnika Skupštine Bosansko-podrinjskog kantona Goražde (“Službene novine Bosansko-podrinjskog kantona Goražde” br. 10/08), Skupština Bosansko-podrinjskog kantona Goražde, na 1. redovnoj sjednici održanoj, 29. decembra 2014. godine, d o n o s i:

###### Z A K O N

**o izmjenama i dopunama Zakona o sudskim taksama**

**Član 1.**

**(Izmjena člana 4.)**

U Zakonu o sudskim taksama (“Službene novine Bosansko-podrinjskog kantona Goražde”, broj: 6/10) član 4. se mjenja i glasi:

**Član 4.**

**(Uzajamnost plaćanja takse i preduzimanja radnji u postupku)**

(1) U slučaju da stranka sudu dostavi podnesak bez dokaza o plaćenoj taksi, sud će pozvati stranku, odnosno njenog punomoćnika da uplati odgovarajuću taksu u roku od osam (8) dana.

(2) Ukoliko stranka ne uplati taksu u roku iz stava 1. ovog člana, sud će nastaviti postupak, i pristupiti prinudnoj naplati takse, u skladu sa odredbama ovog Zakona.

**Član 2.**

**(Izmjena člana 7.)**

U članu 7. stav 2. se mjenja i glasi:

**Član 7.**

**(Način plaćanja takse)**

1. Takse se plaćaju u gotovom novcu a ako je iznos takse od 50 KM mogu se plaćati putem taksenih maraka.

**Član 3.**

**(Izmjena člana 8.)**

Član 8. se mjenja i glasi:

**Član 8.**

**(Rok zastare naplate takse)**

Pravo na naplatu takse zastarijeva u roku od dvije (2) godina od dana nastanka taksene obaveze.

**Član 4.**

**(Izmjena člana 13.)**

U članu 13. stav 2. se mjenja i glasi:

**Član 13.**

**(Rješenje o oslobađanju od obaveze plaćanja takse)**

(2) Sud može u toku postupka ukinuti rješenje o oslobađanju od plaćanja takse ako utvrdi da je takseni obveznik u mogućnosti da plati taksu.

**Član 5.**

**(Izmjena člana 19.)**

U članu 19. stav 1. i stav 3. se mjenjaju i glase:

**Član 19.**

**(Obračun i kontrola plaćanja takse)**

1. Iznos takse, koju je takseni obveznik dužan da plati, obračunava sudija koje vodi postupak, rješenjem protiv koga je dozvoljena žalba u roku od 8 dana po prijemu rješenja.

2) Kontrolu naplate takse vrši sudija koji vodi postupak.

**Član 6.**

**(Izmjena člana 30.)**

Član 30. se mjenja i glasi:

**Član 30.**

**(Naplata neplaćene takse)**

1. Takse čiji se iznos određuje na kraju postupka, takseni obveznik je dužan platiti u roku od osam dana od prijema rješenja iz člana 19. ovog zakona.
2. Ako takseni obveznik ne plati taksu u navedenom roku, taksa će se naplatiti prinudno prema odredbama o prinudnoj naplati poreza od pravnih i fizičkih lica a ako ne može na taj način ista će se naplatiti u skladu sa Zakonom o izvršnom postupku a postupak za naplatu neplaćene takes pokrenuće kantonalno pravobranilaštvo.

**Član 7.**

**(Izmjena člana 37.)**

**Član 37.**

 **(Plaćanje takse u prelaznom razdoblju)**

1. U članu 37. u stavu 1. riječi “propisima i tarifom koji su važili” mjenjaju se riječima “tarifom koja je važila”.
2. U članu 37. iza za stava (1) dodaje se novi stav (2) koji glasi:

(2) “Taksa koja nije plaćena do stupanja na snagu ovog zakona naplati će se u skladu sa članom 30. ovog zakona.

 3) Dosadašnji stavovi (2.) i (3) postaju stavovi (3) i (4).

**Član 8.**

**(Završne odredbe)**

Ovaj Zakon stupa na snagu narednog dana od dana objavljivanja u ˝Službenim novinama Bosansko-podrinjskog kantona Goražde˝, a primjenjivaće se od 01.01.2015. godine.

Broj:01-02-925/14 **PREDSJEDAVAJUĆA SKUPŠTINE**

29. decembra 2014. godine

 G o r a ž d e Aida Obuća, dipl. pravnik